Bryssel 28.12.2004

KOM(2004)844 lopullinen

Ehdotus:

NEUVOSTON ASETUS

Norsunluurannikolle annettavan sotilaalliseen toimintaan liittyvän avun rajoittamisesta

(komission esittämä)

PERUSTELUT

Koska väkivaltaisuudet ovat puhjenneet uudelleen Norsunluurannikolla ja 3. toukokuuta 2003 tehtyä tulitaukosopimusta on rikottu toistuvasti, Yhdistyneiden Kansakuntien turvallisuusneuvosto päätti 15. marraskuuta 2004 toteuttaa eräitä rajoittavia toimenpiteitä Norsunluurannikkoa vastaan.

Turvallisuusneuvosto päätti päätöslauselmassaan 1572 (2004) mm. kieltää viipymättä sotilaalliseen toimintaan liittyvän teknisen avun antamisen.

Sotilaalliseen toimintaan liittyvän teknisen avun kieltäminen kuuluu perustamissopimuksen soveltamisalaan. Komissio ehdottaa, että toimenpide toteutetaan neuvoston asetuksella.

Ehdotus:

NEUVOSTON ASETUS

Norsunluurannikolle annettavan sotilaalliseen toimintaan liittyvän avun rajoittamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 60 ja 301 artiklan,

ottaa huomioon Norsunluurannikon vastaisista rajoittavista toimenpiteistä xx joulukuuta 2004 hyväksytyn neuvoston yhteisen kannan 2004/xxx/YUTP[1],

ottaa huomioon komission ehdotuksen[2],

sekä katsoo seuraavaa:

(1) Yhdistyneiden Kansakuntien peruskirjan VII luvun mukaisesti YK:n turvallisuusneuvosto päätti 15 päivänä marraskuuta 2004 tehdyssä päätöslauselmassaan 1572 (2004) toteuttaa eräitä rajoittavia toimenpiteitä Norsunluurannikkoa vastaan, koska väkivaltaisuudet ovat puhjenneet siellä uudelleen ja 3 päivänä toukokuuta 2003 tehtyä tulitaukosopimusta on rikottu toistuvasti.

(2) Yhteisessä kannassa 2004/XXX/YUTP edellytetään, että Yhdistyneiden kansakuntien turvallisuusneuvoston päätöslauselmassa 1572 (2004) vahvistetut toimenpiteet on pantava täytäntöön, ja näihin kuuluu muun muassa sotilaallisiin toimiin liittyvien teknisen avun ja rahoitustuen kieltäminen.

(3) Toimenpide kuuluu perustamissopimuksen soveltamisalaan, joten kilpailun vääristymisen välttämiseksi toimenpide on toteutettava yhteisön lainsäädännöllä. Tässä asetuksessa yhteisön alueella tarkoitetaan jäsenvaltioiden alueita, joihin perustamissopimusta sovelletaan siinä määrätyin edellytyksin.

(4) Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan,

ON ANTANUT TÄMÄN ASETUKSEN:

1 artikla

Tässä asetuksessa tarkoitetaan ilmaisulla:

1. ’tekninen apu’ kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja; tekninen apu sisältää myös avun antamisen suullisessa muodossa,

2. ’pakotekomitea’ päätöslauselman 1572 (2004) 14 kohdan mukaisesti perustettua Yhdistyneiden Kansakuntien turvallisuusneuvoston komiteaa.

2 artikla

Kielletään:

a) sotilaalliseen toimintaan liittyvän teknisen avun myöntäminen, myynti, toimitus tai siirto suoraan tai välillisesti Norsunluurannikolla oleville henkilöille, yhteisöille tai elimille tai käytettäväksi siellä,

b) sotilaalliseen toimintaan liittyvän rahoituksen tai rahoitustuen, myös avustusten, lainojen ja vientiluottovakuutusten myöntäminen aseiden tai niiden kaltaisten tarvikkeiden myymiseksi, toimittamiseksi, siirtämiseksi tai viemiseksi taikka niihin liittyvän teknisen avun ja muiden palvelujen antamiseksi, myymiseksi, toimittamiseksi tai siirtämiseksi suoraan tai välillisesti Norsunluurannikolla olevalle henkilölle, yhteisölle tai elimelle tai siellä käytettäväksi,

c) tietoinen ja tarkoituksellinen osallistuminen toimiin, joiden suorana tai välillisenä tavoitteena tai seurauksena on a ja b alakohdassa tarkoitettujen toimien edistäminen.

3 artikla

1. Poiketen sitä, mitä 2 artiklassa säädetään, liitteessä I lueteltavat sen jäsenvaltion toimivaltaiset viranomaiset, johon palvelujen tarjoaja on sijoittautunut, voivat antaa luvan myöntää

a) aseisiin ja niihin liittyviin tarvikkeisiin liittyvää teknistä apua, rahoitusta ja rahoitustukea, jos kyseinen apu on tarkoitettu yksinomaan Yhdistyneiden Kansakuntien Norsunluurannikolla toteutettavan operaation ja sitä tukevien ranskalaisten joukkojen tukemiseen ja käyttöön, tai

- b) rahoitusta ja rahoitustukea sekä muita palveluja, jotka liittyvät

- i) aseisiin ja niihin liittyviin tarvikkeisiin, jotka on tarkoitettu yksinomaan Linas-Marcoussisin sopimuksen 3 kohdan f alakohdan mukaisten puolustus- ja turvajoukkojen tukemiseen tai käytettäväksi niiden uudelleenjärjestämisen yhteydessä, tai

- ii) ei-tappaviin sotilastarvikkeisiin, jotka on tarkoitettu yksinomaan humanitaariseen tai suojelukäyttöön.

- 2. Lupaa ei anneta, jos on kyse jo tapahtuneesta toiminnasta.

4 artikla

1. Jos pakotekomitea on etukäteen hyväksynyt nämä toimet, liitteessä I lueteltavat sen jäsenvaltion toimivaltaiset viranomaiset, johon palvelujen tarjoaja on sijoittautunut, voivat 2 artiklan säännöksistä poiketen antaa luvan myöntää teknistä apua, joka liittyy

- a) aseisiin ja niihin liittyviin tarvikkeisiin, jotka on tarkoitettu yksinomaan Linas-Marcoussisin sopimuksen 3 kohdan f alakohdan mukaisten puolustus- ja turvajoukkojen tukemiseen tai käytettäväksi niiden uudelleenjärjestämisen yhteydessä, tai

- b) ei-tappaviin sotilastarvikkeisiin, jotka on tarkoitettu yksinomaan humanitaariseen tai suojelukäyttöön.

Kyseistä lupaa haetaan liitteessä I lueteltavan sen jäsenvaltion toimivaltaisen viranomaisen kautta, johon palvelujen tarjoaja on sijoittautunut.

- 2. Lupaa ei anneta, jos on kyse jo tapahtuneesta toiminnasta.

5 artikla

- Edellä olevaa 2 artiklaa ei sovelleta sellaiseen suojavaatetukseen, mukaan lukien luodinkestäviin liiveihin ja sotilaskypäriin, jota Yhdistyneiden Kansakuntien henkilökunta, Euroopan unionin, yhteisön tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Norsunluurannikkoon yksinomaan henkilökohtaiseen käyttöönsä.

6 artikla

Jäsenvaltiot ilmoittavat toisilleen ja komissiolle viipymättä tämän asetuksen mukaisesti toteutetuista toimenpiteistä ja toimittavat toisilleen hallussaan olevat, tähän asetukseen liittyvät merkitykselliset tiedot, erityisesti tiedot rikkomuksista ja täytäntöönpanossa ilmenneistä ongelmista sekä kansallisten tuomioistuinten antamista tuomioista.

7 artikla

Komissiolla on valtuudet muuttaa liite I jäsenvaltioiden toimittamien tietojen perusteella.

8 artikla

Jäsenvaltioiden on säädettävä tämän asetuksen säännösten rikkomiseen sovellettavista seuraamuksista ja toteutettava tarvittavat toimenpiteet niiden täytäntöönpanon varmistamiseksi. Seuraamusten on oltava tehokkaita, oikeasuhteisia ja varoittavia. Jäsenvaltioiden on annettava nämä säännökset komissiolle tiedoksi viipymättä asetuksen tultua voimaan ja ilmoitettava sille kaikista myöhemmistä muutoksista.

9 artikla

Tätä asetusta sovelletaan

a) yhteisön alueella sen ilmatila mukaan luettuna,

b) jäsenvaltion lainkäyttövallan alaisessa ilma-aluksessa tai muussa aluksessa,

c) yhteisön alueella tai sen ulkopuolella olevaan jäsenvaltion kansalaiseen,

d) oikeushenkilöön, ryhmään tai yhteisöön, joka on perustettu tai muodostettu jonkin jäsenvaltion lainsäädännön mukaisesti,

e) yhteisössä liiketoimintaa harjoittavaan oikeushenkilöön, ryhmään tai yhteisöön.

10 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […].

Neuvoston puolesta

Puheenjohtaja

LIITE I

Luettelo 3 ja 4 artiklassa tarkoitetuista toimivaltaisista viranomaisista

(jäsenvaltiot täydentävät)

BELGIA

TŠEKKI

TANSKA

SAKSA

VIRO

KREIKKA

ESPANJA

RANSKA

IRLANTI

ITALIA

KYPROS

LATVIA

LIETTUA

LUXEMBURG

UNKARI

MALTA

ALANKOMAAT

ITÄVALTA

PUOLA

PORTUGALI

SLOVENIA

SLOVAKIA

SUOMI

RUOTSI

YHDISTYNYT KUNINGASKUNTA

EUROOPAN YHTEISÖ

Euroopan yhteisöjen komissio

Ulkosuhteiden pääosasto

Yhteisen ulko- ja turvallisuuspolitiikan osasto

Yksikkö A.2: Ulkosuhteisiin liittyvät oikeudelliset ja institutionaaliset kysymykset, sanktiot

CHAR 12/163

B - 1049 Bruxelles/Brussel

P. (32-2) 296 25 56

F. (32-2) 296 75 63

[1] EUVL L

[2] EUVL C […], […], s. […].